ವಿದೇಶಿ ವಿನಿಮಯ ಸಂಗ್ರಹ: ಸಾರ್ವಕಾಲಿಕ ದಾಖಲೆ ಮುಂಬೈ: ದೇಶದ ವಿದೇಶಿ ವಿನಿಮಯ ಮೀಸಲು ಸಂಗ್ರಹವು ಡಿಸೆಂಬರ್ 18ಕ್ಕೆ ಕೊನೆಗೊಂಡ ವಾರದಲ್ಲಿ 18,994 ಕೋಟಿಗಳಷ್ಟು ಹೆಚ್ಚಾಗಿ, ದಾಖಲೆಯ 42.99 ಲಕ್ಷ ಕೋಟಿಗಳಿಗೆ ಏರಿಕೆಯಾಗಿದೆ ಎಂದು ಆರ್ಬಿಐ ಮಾಹಿತಿ ನೀಡಿದೆ. ಅದಕ್ಕೂ ಹಿಂದಿನ ವಾರ 5,757 ಕೋಟಿಗಳಷ್ಟು ಕಡಿಮೆಯಾಗಿ 42.77 ಲಕ್ಷ ಕೋಟಿಗಳಿಗೆ ತಲುಪಿತ್ತು. ವಿದೇಶಿ ವಿನಿಮಯ ಮೀಸಲು ಸಂಗ್ರಹದಲ್ಲಿ ವಿದೇಶಿ ಕರೆನ್ಸಿಗಳ ಪಾಲು ಗರಿಷ್ಠ ಮಟ್ಟದಲ್ಲಿದೆ. ವಿದೇಶಿ ಕರೆನ್ಸಿಗಳ ಸಂಗ್ರಹ 10,212 ಕೋಟಿ ಹೆಚ್ಚಾಗಿದ್ದು, 39.78 ಲಕ್ಷ ಕೋಟಿಗಳಷ್ಟಾಗಿದೆ. ಚಿನ್ನದ ಮೀಸಲು ಸಂಗ್ರಹ 2.73 ಲಕ್ಷ ಕೋಟಿಗಳಷ್ಟಿದೆ. ಅಂತರರಾಷ್ಟ್ರೀಯ ಹಣಕಾಸು ನಿಧಿಯಲ್ಲಿ ಐಎಂಎಫ್ ಭಾರತದ ಮೀಸಲು ಸಂಗ್ರಹವು 1,184 ಕೋಟಿ ಹೆಚ್ಚಾಗಿ 36,038 ಕೋಟಿಗಳಿಗೆ ತಲುಪಿದೆ ಎಂದು ಆರ್ಬಿಐ ಹೇಳಿದೆ.